Indokolás

1. §-hoz

A tesztkörnyezet nagy kiterjedésére és egyedi igényeire tekintettel saját úthálózatot kell kialakítani. Ezen úthálózat a fő útcsatlakozások és a szabályozási tervekben jelölt úthálózaton túl további utak kialakítását, illetve törlését igényli, melyet a rendezési tervektől függetlenül szükséges megvalósítani.

A fentiek alapján a ZÉSZ kiegészítése szükséges oly módon, hogy a tesztpálya területén a szabályozási terven nem jelölt utak megszüntethetők és kialakíthatók legyenek.

1. §-hoz

A beruházás megvalósítása során olyan műszaki létesítmények megvalósítása is tervezett, melyek nem illeszkednek a környező terephez, így nem tudnak megfelelni a terepszint alatti beépítés általános szabályaiban megfogalmazott előírásainak.

Az OTÉK lehetőséget ad arra, hogy a helyi szabályozás egyedileg szabályozza a terepszint alatti beépítést és a terepkialakítást, melynek megfelelően kerültek a helyi építési szabályzatban meghatározásra általános szabályok a terepszint alatti beépítésre. E szabályozás alól az érintett terület egyedi terepalakítási igényei miatt kivételt fog élvezni a különleges, kutatás-fejlesztés és kapcsolódó szolgáltatás, megújuló energiaforrás hasznosítású övezet.

1. §-hoz

A különleges, kutatás-fejlesztés és kapcsolódó szolgáltatás, megújuló energiaforrás hasznosítású övezet területén több olyan műszaki megoldás és egyedi terepkialakítási igény merült fel, mellyel kapcsolatban nem tartható a szabályozásban terepkialakításra vonatkozó bekezdésében meghatározott előírás.

1. §-hoz

A szabályozási terv a beruházások megvalósítása érdekében módosul.

5. §-hoz

Hatályba léptető, deregulációs rendelkezést és szabályozási átmenetet tartalmaz.

**Ezen indokolás a jogalkotásról szóló 2010. évi CXXX. törvény 18. § (3) bekezdése és a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdésében foglaltak alapján a rendelet kihirdetését követően a Nemzeti Jogszabálytárban közzétételre kerül.**